Z A P I S N I K
10. sjednice Vijeća Mjesnog odbora Markuševec održane 16. ožujka 2026., 
Zagreb, Trg svetog Šimuna 5, s početkom u 20,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek.

Predsjedava: Antonia Antolović, predsjednica Vijeća

Zapisnik vodi: Antonia Antolović, predsjednica Vijeća


Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.

Predsjednica Vijeća daje zapisnik 9. sjednice na verifikaciju.
Vijeće prihvaća tekst Zapisnika 9. sjednice Vijeća, bez izmjena.

Na prijedlog predsjednice Vijeće jednoglasno utvrđuje:


DNEVNI  RED

	1. 
	Zaključak o postavljanju pješačkog prijelaza u ulici Štefanovec kod kbr. 164 – donošenje zaključka 


	2. 
	Zaključak o osiguravanju hlada za djecu kod parka Brežovanka – donošenje zaključka


	3. 
	Zaključak o izgradnji perona i postavljanju nadstrešnice na autobusnom stajalištu Miroševečina linije 205  – donošenje zaključka 


	4. 
	Zaključak o postavljanju pješačkog prijelaza na Markuševečkoj cesti kod groblja – donošenje zaključka 


	5. 
	Zaključak o prijedlogu lokacije za postavljanje novog javnog zdenaca tipa Viktoria (Francek) na javnoj površini – donošenje zaključka 

	6. 
	Pitanja, prijedlozi i obavijesti





Ad1. Zaključak o postavljanju pješačkog prijelaza u ulici Štefanovec kod kbr. 164 – donošenje zaključka 


Uvodno obrazloženje iznosi Predsjednica Vijeća. 
Navedeni pješački prijelaz zatražen je već više puta u nekoliko zadnjih mandata vijeća i do danas nije realiziran. Ponukani automobilskom nesrećom koja se nedavno dogodila, a u kojoj je stradalo dijete vijeće ponovo moli da se čim prije postavi navedeni pješački prijelaz i osigura bolja signalizacija pješačkih prijelaza u samom centru Markuševca.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o postavljanju pješačkog prijelaza u ulici Štefanovec kod kbr. 164 – donošenje zaključka 

(Zaključak se prilaže ovom zapisniku i njegov je sastavni dio.)


Ad2. Zaključak o osiguravanju hlada za djecu kod parka Brežovanka – donošenje zaključka

Uvodno obrazloženje iznosi Predsjednica Vijeća.
Više roditelja nam se već nekoliko puta javilo s žalbom na isti problem. Naime djeca u područnom vrtiću Brežovanka nemaju apsolutno nikakav hlad za igru za sunčanog vremena. Vijeće moli da se osiguraju sredstva za hlad. Molimo sadnju već izraslog drveća ili sadnju brzorastućeg drveća ili postavljanje nadstrešnice nad djelom parka kako bi se djeca mogla nesmetano igrati tokom ljetnih mjeseci i sunčanih dana. Molimo žurnu reakciju s obzirom ma datume koji su pred nama.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o osiguravanju hlada za djecu kod parka Brežovanka – donošenje zaključka

(Zaključak se prilaže ovom zapisniku i njegov je sastavni dio.)


Ad3. Zaključak o izgradnji perona i postavljanju nadstrešnice na autobusnom stajalištu Miroševečina linije 205  – donošenje zaključka 

Uvodno obrazloženje iznosi Predsjednica Vijeća.
Moli se hitna izgradnja perona za novu nadstrešnicu koji bi udovoljavali tehničkim uvjetima. Naime trenutna stranica je prastara i oronula te predstavlja veliku opasnost za sve putnike linije 205, a osobito djecu! MOLI SE hitna reakcija jer je navedeni zahtjev slan već nekoliko puta!

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o izgradnji perona i postavljanju nadstrešnice na autobusnom stajalištu Miroševečina linije 205  – donošenje zaključka 

(Zaključak se prilaže ovom zapisniku i njegov je sastavni dio.)
Ad4. Zaključak o postavljanju pješačkog prijelaza na Markuševečkoj cesti kod groblja – donošenje zaključka 

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o postavljanju pješačkog prijelaza na Markuševečkoj cesti kod groblja – donošenje zaključka 

(Zaključak se prilaže ovom zapisniku i njegov je sastavni dio.)


Ad5. Zaključak o prijedlogu lokacije za postavljanje novog javnog zdenaca tipa Viktoria (Francek) na javnoj površini – donošenje zaključka 

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Matej Završki, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o prijedlogu lokacije za postavljanje novog javnog zdenaca tipa Viktoria (Francek) na javnoj površini – donošenje zaključka 

(Zaključak se prilaže ovom zapisniku i njegov je sastavni dio.)


Ad6. Pitanja, prijedlozi i obavijesti


Predsjednica Vijeća izvijestila je nazočne o aktivnostima i zaprimljenim dopisima u razdoblju od prethodne do ove sjednice:

1. Predsjednica je zaprimila obavijest od predsjednika Gradske četvrti o puknuću cijevi u Ulici Sinbuki te o tome izvijestila prisutne. Predsjednik Gradske četvrti, g. Kompesak, u dogovoru s nadležnim službama osigurao je cisterne s vodom za stanovnike navedene ulice za vrijeme trajanja radova. 
1. Zaprimljene su anonimne prijave građana kojima se traži reakcija komunalnih službi zbog nepropisno postavljenih spremnika za otpad u Ulici Bačunski krč kod kbr. 2. 






Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Vijećnica Snježana Punjek
	1. predlaže prijavu nedostajućih poklopaca za šahtove u sljedećim ulicama: Dešćevec kod kbr. 77, Jordanići kod kbr. 17 i Fuljatkov brijeg kod kbr. 18. Prijedlog je jednoglasno prihvaćen. 


	Vijećnik Mario Jurin
	1. predlaže ponovno upućivanje zahtjeva za pojačanom ophodnjom policije u večernjim satima zbog učestalih slučajeva nepropisne i opasne vožnje, osobito na prometnicama Markuševečka cesta, Markuševečka Trnava i Štefanovec. Prijedlog je jednoglasno prihvaćen. 


	Vijećnica Brankica Habijanec
	1. predlaže pokretanje inicijative prema Gradu za otkup zemljišta. O navedenom prijedlogu izradit će se službeni zahtjev koji će biti upućen putem službene adrese elektroničke pošte mjesnog odbora. 


	Vijećnica Brankica Habijanec
	1. predlaže da se ravnateljici OŠ Markuševec uputi prijedlog za aktivnije uključivanje učenika u rad lokalne samouprave, uključujući mogućnost njihovog sudjelovanja na jednoj od sjednica mjesnog odbora.






Sjednica je završila u 21,00 sat.

KLASA: 024-08/26-003/567
URBROJ: 251-13-11-4/009-26-2
Zagreb, 16. ožujka 2026.

Zapisnik uredila:
Mirela Gašpert Bertić
Predsjednica
Vijeća Mjesnog odbora Markuševec

Antonia Antolović


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 10. sjednici, 16. ožujka 2026., donijelo je
	
 


Z A K LJ U Č A K
o potrebi za postavljanjem pješačkog prijelaza u ulici Štefanovec kod kbr. 164 


1. Vijeće je raspravljalo o prijedlogu postavljanja pješačkog prijelaza u ulici Štefanovec kod kbr 164.  Postavljanje je traženo i prijašnjih godina, a nedavno je u automobilskoj nesreći  stradalo dijete.  

2. Vijeće traži da se što je prije moguće postavi pješački prijelaz u ulici Štefanovec kod kbr. 164 te da se osigura bolja signalizacija svih pješačkih prijelaza u centru Markuševca.

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 


KLASA: 024-08/26-003/567
URBROJ: 251-13-11-4/010-26-3
Zagreb, 16. ožujka 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 10. sjednici, 16. ožujka 2026., donijelo je
	
 


Z A K LJ U Č A K
o osiguravanju hlada za djecu kod parka Brežovanka  


1. Vijeće je raspravljalo o zahtjevima roditelja vrtićke djece u područnom objektu  Brežovanka, vezano uz problem nedostatka zaštite od sunca u dječjem parku. 

2. Vijeće traži da se osiguraju financijska sredstva za postavljanje adekvatne zaštite od sunca (sadnja brzorastućeg drveća ili postavljanje nadstrešnice nad dijelom parka) u područnom objektu Brežovanka, Brežovanka 2a, kako bi djeca mogla boraviti na otvorenom u ljetnim mjesecima i sunčanim danima. 

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost i Vijeću Gradske četvrti Podsljeme.


KLASA: 024-08/26-003/567
URBROJ: 251-13-11-4/010-26-4
Zagreb, 16. ožujka 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 10. sjednici, 16. ožujka 2026., donijelo je
	
 


Z A K LJ U Č A K
o izgradnji perona i postavljanju nadstrešnice na autobusnom 
stajalištu Miroševečina linije 205  


1. Vijeće je raspravljalo o potrebi za rješavanjem problematike autobusne stanice Miroševečina. Naime, sadašnja stanica je stara i predstavlja veliku opasnost za sve putnike linije 205, a osobito za djecu. 

2. Vijeće traži da se hitno izgradi peron za novu nadstrešnicu koji bi udovoljavao tehničkim uvjetima.  

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost i Vijeću Gradske četvrti Podsljeme.


KLASA: 024-08/26-003/567
URBROJ: 251-13-11-4/010-26-5
Zagreb, 16. ožujka 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 10. sjednici, 16. ožujka 2026., donijelo je
	
 


Z A K LJ U Č A K
o potrebi za postavljanjem pješačkog prijelaza na Markuševečkoj cesti kod groblja   


1. Vijeće je raspravljalo o potrebi za postavljanjem pješačkog prijelaza kod groblja u Markuševcu.  

2. Vijeće traži da se hitno postavi pješački prijelaz kod ulaza u groblje Markuševec, Markuševečka cesta.   

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 


KLASA: 024-08/26-003/567
URBROJ: 251-13-11-4/010-26-6
Zagreb, 16. ožujka 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Markuševec, na 10. sjednici, 16. ožujka 2026. donijelo je



ZAKLJUČAK

o prijedlogu lokacije za postavljanje novog javnog zdenaca tipa Viktoria (Francek) na javnoj  površini na području Mjesnog odbora Markuševec za 2026. godinu


	

	
		1.
	Vijeće je raspravljalo o Prijedlogu lokacije za postavljanje novog javnog zdenca tipa Viktoria (Francek) na javnoj površini na području Mjesnog odbora Markuševec za 2026. godinu.



	2.


	Vijeće predlaže postavljanje javnog zdenca Viktoria (Francek) na sljedećoj lokaciji; kod Osnovne škole Markuševec.

	3.
	Ovaj zaključak dostavlja se Vijeću Gradske četvrti Podsljeme na daljnje postupanje.






	

	

	

	
	





KLASA: 024-08/26-003/567
URBROJ: 251-13-11-4/009-26-7
Zagreb, 16. ožujka 2026.


PREDSJEDNICA VIJEĆA 
MJESNOG ODBORA MARKUŠEVEC

Antonia Antolović


